د چترال د کېلاش قام د مېرمنو ځانگړی لباس په نړیواله کچه شهرت لري
د کېلاش يوجوړه روایتي جامې په ٣٠ ورځو کې جوړيږي او په دغه جامو کي استعماليدونکی تار، اميلونا او کپړو باندې د ۱۰۰۰۰ نا تر ۲۰۰۰۰ روپو پورې خرچه کېږي
پېښور — دخيبر پښتونخوا ضلع چترال په غريزه علاقه کې ژوند کونکی کيلاش قوم په نړيواله کچه د خپل ځانګړي کلتور له وجې پيژندل کېږي. دا قبیله رسم و رواج لري او د قبېلې د مېرمنو روايتي لباس خپله ځانگړي پېژندگلو لري. په دغه جامو لګېدلي قسم قسم اميلونه، مرۍ او تارونه د لباس ښکله يو په دوه کوي. دکيلاش قبيلي زنانه ؤ په خپلو کورونو کې د روايتي لباس جوړولو لپاره د دستکارې مرکزونا پرانستې دي. په دغو مېرمنو شاهی ګل هم شامله ده چې د ډيرې مودې راهسې د زنانو لپاره روايتي لباس جوړوي. دغه لباسونه تیارول نه يوازې د شاهي گل د معاش ذريعه ده بلکې هغه یې ویني چې دا یې د خپل قام د ثقافت د ژوندي ساتلو طریقه هم ده. د شاهی ګل وينا ده چې د مالي مشکلاتو باوجود دا ګران بيیه جامې جوړه وي چې د قبيلي زنانو سره سره غير ملکي سيلګري هم د اغوستلو او د نمایش لپاره اخلي. "زمونږ سره چي کومې زنانه کار کوي هغوي لپاره دا يو روزګار دي او د دې په مرستې سره په خپلو ماشومانو تعليم هم کوي." شاهی ګل زياته کړه چې د کېلاش يوجوړه روایتي جامې په ٣٠ ورځو کې جوړيږي او په دغه جامو کي استعماليدونکی تار، اميلونا او کپړو باندې د ۱۰۰۰۰ نا تر ۲۰۰۰۰ روپو پورې خرچه کېږي. " دا روايتي جامې مونږ د ډيرې مودې راهسې جوړه وو خو زمونږ سره د مارکيټنګ کولو هيڅ ذريعه نشته دې چي د دې تشهير وکړو." د کېلاش وادۍ ته د سويزرلينډ نا راغلې سيلګرې سيلوي وينا وه چې د کيلاش ځانګړې جامي د هغې ډيرې خوښې دي او کله چي هم دلته راشي نو دا لباس ضرور اخلي او وايي که څه هم ددې جامو اغوستل د هغه لپاره گران وي "خو دا دوي کلتوري لباس دې ځکه مې اغوستی دی، دا ډيرې خائسته جامې دي." د کيلاش قبيلي خلقو په وينا هغوي په کال کې څلور مذهبي دستورې لمانځي او کوښښ کوي چې د خپل وس مطابق دغو دستورو لپاره بېلې بېلې جامې جوړې کړي.